ddrg/super_eurlex huggingface dataset:
(81)

Dels anfører Kommissionen, at den omstændighed, at interventionen dækker støttemodtagerens fakultative udgifter, ikke udelukker, at der foreligger en støtte. Ifølge Domstolens retspraksis og som den påpeger i sin dom af 26. september 1996 i sagen Kimberly Clark Sopalin (28): »anses interventioner til fordel for visse virksomheder eller produktioner for støtte, selv om interventionerne medgår til finansiering af udgifter, som afholdes frivilligt af den pågældende virksomhed«. I det foreliggende tilfælde mener Kommissionen, at det forhold, at de sociale foranstaltninger i den frivillige del ikke nedbringer MD's bidrag til redningsplanen for arbejdspladser, ikke er tilstrækkeligt til at påvise, at der ikke forekommer støtte. I øvrigt præciserede Retten i sin dom i sagen Corsica Ferries France mod Kommissionen (29) i præmis 83, at medlemsstaterne i »henhold til ligebehandlingsprincippet (jf. præmis 75 ovenfor) […] også [har] mulighed for at udbetale supplerende fratrædelsesgodtgørelser i tilfælde af en likvidation af en offentlig virksomhed, selv om deres forpligtelser ikke uden videre må overskride det lovbestemte og overenskomstmæssige absolutte minimum«. Retten præciserer dog i præmis 84, at »dækningen af disse yderligere udgifter hvad angår det beskyttelsesværdige hensyn […] imidlertid ikke [kan] forfølge et rent socialt eller politisk mål uden at komme til at fravige rammerne for det markedsøkonomiske investorprincip, som defineret i præmis 76-82 ovenfor. I mangel af enhver økonomisk rationalitet — end ikke langsigtet — må en hensyntagen til udgifter ud over de lovbestemte og overenskomstmæssige forpligtelser derfor betragtes som statsstøtte som omhandlet i artikel 87, stk. 1, EF.« I det foreliggende tilfælde var MD ikke en offentlig virksomhed. Frankrigs betaling af de sociale foranstaltninger havde derfor ingen anden berettigelse end en offentlig myndigheds handling.
(7)

For så vidt angår Island og Norge udgør denne afgørelse en udvikling af bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (6), henhørende under det område, der er nævnt i artikel 1, litra B, i Rådets afgørelse 1999/437/EF (7).
(2)

Artikel 20 i Rådets afgørelse 2008/616/RIA (3) bestemmer, at kontrollen af, at ovennævnte betingelse er opfyldt for så vidt angår elektronisk dataudveksling i henhold til kapitel 2 i afgørelse 2008/615/RIA, skal ske på grundlag af en evalueringsrapport, der baseres på et spørgeskema, et evalueringsbesøg og en forsøgsfase.
DA Den Europæiske Unions Tidende L 45/12

RÅDETS AFGØRELSE (EU) 2016/243

af 12. februar 2016

om undertegnelse på Den Europæiske Unions vegne af aftalen i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til landets tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Den 15. juli 2013 bemyndigede Rådet Kommissionen til at indlede forhandlinger med visse andre medlemmer af Verdenshandelsorganisationen (WTO) i henhold til artikel XXIV:6 i den almindelige overenskomst om told og udenrigshandel (GATT) 1994 i tilslutning til Republikken Kroatiens tiltrædelse af Den Europæiske Union.

(2) Kommissionen har ført forhandlinger inden for rammerne af de forhandlingsdirektiver, der er vedtaget af Rådet.

(3) Disse forhandlinger er afsluttet, og en aftale i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i GATT 1994 om ændring af indrømmelserne i Republikken Kroatiens toldtarif i tilslutning til landets tiltrædelse af Den Europæiske Union blev paraferet den 7. oktober 2015.

(4) Aftalen bør undertegnes —

VEDTAGET DENNE AFGØRELSE:

Artikel 1

Undertegnelsen på Unionens vegne af aftalen i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i GATT 1994 om ændring af indrømmelserne i Republikken Kroatiens toldtarif i tilslutning til landets tiltrædelse af Den Europæiske Union bemyndiges herved med forbehold af indgåelse af nævnte aftale (1).

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 12. februar 2016. På Rådets vegne J.R.V.A. DIJSSELBLOEM Formand

(1) Teksten til aftalen offentliggøres sammen med afgørelsen om dens indgåelse.
(1)

Den 14. maj 2013 bemyndigede Rådet Kommissionen til at indlede forhandlinger med Fyrstendømmet Andorra for at ændre aftalen mellem Det Europæiske Fællesskab og Fyrstendømmet Andorra om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger (1), for at tilpasse nævnte aftale til den seneste udvikling på globalt plan, hvor det er blevet besluttet at fremme automatisk udveksling af oplysninger som en international standard.
(1)

Artikel 18, stk. 7, i Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (2) fastlægger en afviklingsprocedure, hvorefter Rådet kan blive anmodet om at træffe afgørelse om vedtagelse af afviklingsordninger.
(3)

Gennemførelsesafgørelse 2012/117/EU blev vedtaget på grundlag af artikel 12, stk. 3, i Europa-Parlamentets forordning (EF) nr. 683/2008 (3), som er ophævet og afløst af forordning (EU) nr. 1285/2013. For at sikre kontinuiteten i programmet og tage højde for de krav og de nye behov, der er opstået i forbindelse med dets udvikling, er det nødvendigt på ny at fastlægge placeringen af den jordbaserede infrastruktur for det system, der er etableret under Galileoprogrammet, og de foranstaltninger, der er nødvendige for dens drift. Det er vigtigt at minde om, at antallet og beliggenheden af de centre og stationer, der er omhandlet i gennemførelsesafgørelse 2012/117/EU, skal tage hensyn til de geografiske og tekniske begrænsninger med henblik på en optimal fordeling over hele Jorden, til eventuelle eksisterende installationer og udstyr på stedet, som egner sig til de relevante opgaver, til sikkerhedskravene for de enkelte centre og stationer og til hver enkelt medlemsstats nationale sikkerhedskrav.
(1)

Den 12. februar 2014 indgav virksomheden Viasolde AB, der producerer udstyr til UV-behandling, en ansøgning til de kompetente myndigheder i Finland om tilladelse til at markedsføre UV-behandlet brød som et nyt levnedsmiddel, jf. artikel 1, stk. 2, litra f), i forordning (EF) nr. 258/97. Formålet med UV-behandlingen er at forøge brødets vitamin D-indhold, hvilket betyder, at brødets næringsværdi ville være betydeligt forskellig fra næringsværdien i traditionelt brød.
(3)

I punkt 1.2.4.3 (»Nødstop«) i bilag I til direktiv 2006/42/EF er fastsat, at en maskine skal være forsynet med et eller flere nødstop, hvormed umiddelbart truende farlige situationer og farlige situationer under udvikling kan forhindres. Denne forpligtelse gælder ikke for: a) maskiner, hvor risikoen ikke kan mindskes ved montering af nødstop, enten fordi dette ikke nedsætter den normale stoptid, eller fordi det ikke gør det muligt at træffe de særlige foranstaltninger, risikoen kræver, b) håndbårne og/eller håndstyrede maskiner. Kabelstripningsmaskinen var, til trods for at den ikke var genstand for en undtagelse, ikke udstyret med denne nødstopknap.
(4)

Aftalen opretter en associering mellem Unionen og Kosovo, der omfatter gensidige rettigheder og forpligtelser, fælles optræden og særlige procedureregler. Den indeholder også bestemmelser, der falder ind under anvendelsesområdet for afsnit V, kapitel 2, i traktat om Den Europæiske Union (TEU) vedrørende Unionens fælles udenrigs - og sikkerhedspolitik. Afgørelsen om indgåelse af aftalen bør derfor støttes på det retsgrundlag, som giver hjemmel til at etablere en associering, der gør det muligt for Unionen at indgå forpligtelser på alle områder, der er omfattet af traktaterne, og på retsgrundlaget for aftaler på områder, der er omfattet af afsnit V, kapitel 2, i TEU.
Opløsningsmiddelrester (methanol, 2-propanol, methylacetat, acetone)

Ikke over 50 mg/kg hver for sig Ikke over 200 mg/kg tilsammen
(7)

Den 5. oktober 2015 sendte ansøgeren en skrivelse til Kommissionen og forelagde supplerende oplysninger for at understøtte anvendelsen og godkendelsen af 2′-O-fucosyllactose og lacto-N-neotetraose i kosttilskud for den brede befolkning (med undtagelse af spædbørn) i henhold til forordning (EF) nr. 258/97.
(3)

I henhold til artikel 12, stk. 4, i aftalen og afgørelsen om undertegnelse (3) anvendes aftalen midlertidigt af Unionen, for så vidt angår de dele, der falder ind under dennes kompetence, og af Kongeriget Norge, indtil afslutningen af procedurerne for dens indgåelse.
(4)

Indrømmelsen af undtagelsen vil ikke få negative følger for Unionens økonomiske eller handelsmæssige interesser og vil støtte Jordan i bestræbelserne på at håndtere de økonomiske udfordringer, landet står over for som følge af regionens vanskelige og ustabile politiske situation.
(2)

Kongeriget Spanien, Den Franske Republik, Den Italienske Republik og Republikken Cypern har fremsat anmodninger om sådanne undtagelser på grund af behovet for større tilpasninger af deres nationale statistiske systemer for at opfylde kravene i forordning (EU) nr. 691/2011. Disse undtagelser bør indrømmes de anmodende medlemsstater.
(4)

Ved Europa-Parlamentets og Rådets direktiv (EU) 2015/412 (5) fik en medlemsstat mulighed for at kræve, at det geografiske anvendelsesområde for en tilladelse til dyrkning, der allerede er givet, tilpasses, således at dyrkning udelukkes på hele eller en del af den pågældende medlemsstats område. Sådanne krav skulle meddeles fra den 2. april 2015 til den 3. oktober 2015.
(175)

Omstruktureringskreditfaciliteten er bekræftet ved finansieringsaftalen, på grundlag af hvilken de banker og kunder, der yder omstruktureringskreditter, blev enige om at stille i alt 38,4 mio. EUR (19,2 mio. EUR hver) til rådighed for Cimos på de betingelser, der er beskrevet i betragtning 25. Slovenien meddelte Kommissionen, at forskellen sammenlignet med det anmeldte beløb for dets egetbidrag fra denne kilde, der svarer til 39 mio. EUR, vedrører kunden Eaton, der betalte midlerne i begyndelsen af januar 2015 og vil henvende sig til bankerne for at stille den yderligere finansiering til rådighed (ifølge aftalen skal forbrugerne og bankerne varetage finansieringen på lige vilkår). Kommissionen har ikke dokumentation for, at Eaton reelt har betalt midlerne, og at bankerne ydede en tilsvarende finansiering. Som konkluderet i afsnit 8.1 udgør SID's deltagelse i omstruktureringskreditfaciliteten med et beløb på 6,7 mio. EUR endvidere statsstøtte og kan således ikke betragtes som en kilde til egetbidraget. Kommissionen konkluderer, at omstruktureringskreditfaciliteten for et beløb på 31,7 mio. EUR udgør en relevant kilde til egetbidraget.
(40)

Det anslås, at det vil være muligt at opfylde ca. 7 000 m tunnel med en sektion på ca. 20 m2, der således vil kunne rumme ca. 140 000 m3 slam i form af aske fra varmeværket i Portovesme blandet med vand til en blanding, der er tilstrækkelig flydende til at blive pumpet. Materialet vil blive pumpet i jorden med en hastighed på en sektion på ca. 500 m3 om ugen. Anlægget kan håndtere højst 80 m3/time, så det vil ikke være muligt at pumpe mere end mængden til opfyldning af en sektion på et skift. De følgende arbejdsdage vil blive anvendt til at flytte rørene tilbage for at ændre udledningsstedet, vedligeholde udstyr over jorden og screene den slam, der skal anvendes til opfyldning af den næste tunnelsektion. Der kan således i gennemsnit pumpes ca. 100 m3 slam i undergrunden for hver arbejdsdag. Det anslås derfor, at det vil tage ca. seks år at forsegle tunnelerne ved opfyldning med aske: 140 000 m3/100 m3 pr. arbejdsdag = 1 400 arbejdsdage = 6 år.
(4)

Efter at have undersøgt standard EN 50566:2013 sammen med repræsentanter for Udvalget for Overensstemmelsesvurdering og Markedstilsyn på Teleområdet (TCAM) har Kommissionen konkluderet, at standarden ikke opfylder de væsentlige krav, der er omhandlet i artikel 3, stk. 1, litra a), i direktiv 1999/5/EF. Artikel 3, stk. 1, litra a), i direktiv 1999/5/EF henviser til målsætningerne vedrørende sikkerhedskrav i Europa-Parlamentets og Rådets direktiv 2006/95/EF (2). Punkt 1, litra d), i bilag I til direktiv 2006/95/EF fastsætter, at »det elektriske materiel udformes og fremstilles på en sådan måde, at der er sikret beskyttelse mod de farer, som er anført under punkt 2 og 3 i dette bilag, under forudsætning af, at det anvendes efter dets formål og vedligeholdes forsvarligt«. Punkt 2 i samme bilag fastsætter, at der er fastsat tekniske forholdsregler i overensstemmelse med punkt 1, således at: »a) personer og husdyr beskyttes på forsvarlig måde mod farer for legemsbeskadigelse eller andre skader, der kan forårsages af direkte eller indirekte berøring«, og »c) personer, husdyr og ting på tilstrækkelig god måde beskyttes mod farer af ikke-elektrisk art, som erfaringsmæssigt hidrører fra det elektriske materiel«.
(6)

En gennemgang af den dokumentation, der er fremlagt af de tyske myndigheder, bekræfter, at den benzindrevne generator, der fremstilles af Zhejiang Lingben Machinery and Electronics Co. Ltd og distribueres af Fringo GmbH & Co. KG, Kurfürstendamm 96, 10709 Berlin, ikke opfylder de væsentlige sundheds- og sikkerhedskrav, der henvises til i artikel 5, stk. 1, litra a), i direktiv 2006/42/EF, og at den manglende opfyldelse indebærer alvorlige risici for brugerne. Den foranstaltning, som Tyskland har truffet, bør derfor betragtes som berettiget —
(1)

Embedsperioden for to dommere ved Retten for EU-Personalesager (»EU-Personaleretten«) ophørte med virkning fra den 30. september 2014, og embedsperioden for en yderligere dommer ophørte med virkning fra den 31. august 2015. Det er derfor nødvendigt at udnævne tre dommere til at besætte disse stillinger, jf. artikel 2 og artikel 3, stk. 1, i bilag I til protokol nr. 3 vedrørende statutten for Den Europæiske Unions Domstol, der er knyttet som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab.
(4)

Som en ekstraordinær foranstaltning blev Eurosystemets mindstekrav til grænseværdierne for kreditkvalitet, der gælder for omsættelige gældsinstrumenter, som er udstedt eller fuldt ud garanteret af Republikken Cypern, midlertidigt suspenderet ved Den Europæiske Centralbanks afgørelse ECB/2013/13 (3). Efter at Republikken Cypern fuldførte et gældsforvaltningstiltag, og det blev bekræftet, at Republikken Cypern opfyldte betingelserne i dens økonomiske og finansielle tilpasningsprogram, blev belånbarheden af omsættelige gældsinstrumenter, som er udstedt eller fuldt ud garanteret af Republikken Cypern med henblik på Eurosystemets pengepolitiske operationer, genetableret ved Den Europæiske Centralbanks afgørelse ECB/2013/22 (4) under forbehold af, at der anvendes særlige haircuts på disse instrumenter, og forudsat at Republikken Cypern betragtes som en medlemsstat i euroområdet, der overholder et program fra EU/Den Internationale Valutafond.
DA Den Europæiske Unions Tidende L 76/1

RÅDETS AFGØRELSE (EU) 2016/430

af 10. februar 2015

om indgåelse af samarbejdsaftalen om et civilt globalt satellitnavigationssystem (GNSS) mellem Det Europæiske Fællesskab og dets medlemsstater og Kongeriget Marokko

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 172 sammenholdt med artikel 218, stk. 6, litra a),

under henvisning til forslag fra Europa-Kommissionen,

under henvisning til Europa-Parlamentets godkendelse (1), og

ud fra følgende betragtninger:

(1) Rådet bemyndigede den 21. april 2005 Kommissionen til at indlede forhandlinger med Marokko om indgåelse af en samarbejdsaftale om et civilt globalt satellitnavigationssystem (GNSS).

(2) I overensstemmelse med Rådets afgørelse af 27. november 2006 blev samarbejdsaftalen om et civilt globalt satellitnavigationssystem (GNSS) mellem Det Europæiske Fællesskab og dets medlemsstater og Kongeriget Marokko (»aftalen«) undertegnet den 12. december 2006.

(3) Aftalen giver mulighed for et tættere samarbejde med Marokko på området satellitnavigation. Aftalen vil implementere en række elementer i de europæiske satellitbaserede navigationsprogrammer.

(4) Aftalen bør godkendes —

VEDTAGET DENNE AFGØRELSE:

Artikel 1

Samarbejdsaftalen om et civilt globalt satellitnavigationssystem (GNSS) mellem Det Europæiske Fællesskab og dets medlemsstater og Kongeriget Marokko godkendes herved på Unionens vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter på Unionens vegne den notifikation, der er omhandlet i artikel 18, stk. 1, i aftalen med henblik på at udtrykke Unionens samtykke til at blive bundet af aftalen (2), og afgiver følgende notifikation:

»Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra nævnte dato alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« gælder som henvisninger til »Den Europæiske Union««.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 10. februar 2015. På Rådets vegne E. RINKĒVIČS Formand

(1) Godkendelse givet den 16. december 2014.

(2) Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
(6)

I konventionens artikel 6 fastsættes det, at hver kontraherende part træffer hensigtsmæssige foranstaltninger for at sikre, at konventionen anvendes effektivt. Toldunderudvalget, der er oprettet i henhold til aftalen (»Toldunderudvalget«), bør med henblik herpå vedtage en afgørelse om at erstatte protokol II med en ny protokol, hvori der, for så vidt angår oprindelsesreglerne, henvises til konventionen.
(2)

Den 14. september 2015 vedtog Rådet en afgørelse, der giver Kommissionen bemyndigelse til at indlede forhandlinger med Folkerepublikken Kina om indgåelsen af en aftale mellem Den Europæiske Union og Folkerepublikken Kina om visumfritagelse for kortvarige ophold for indehavere af diplomatpas (»aftalen«).
(5)

Den kompetente myndighed i USA har indgivet ansøgning om godkendelse af Atlanta Health Associates Rabies Laboratory i Cumming, Virology Laboratory ved Auburn University College for Veterinærmedicin i Auburn og Rabies Laboratory ved Centers for Disease Control and Prevention i Atlanta (»USA-laboratorierne«), og ANSES har udarbejdet og fremlagt en gunstig evalueringsrapport for USA laboratorierne dateret 29. september 2015 for Kommissionen.
(4)

Kommissionen foretog sin vurdering af enhedsraterne med støtte fra Eurocontrols præstationsvurderingsorgan og centrale kontor for opkrævning af overflyvningsafgifter, idet den anvendte data og supplerende oplysninger, som medlemsstaterne forelagde frem til 1. juni 2015, samt de nationale tilsynsmyndigheders rapporter om vurdering af omkostninger, der er fritaget for omkostningsdeling. I Kommissionens vurdering er der også taget hensyn til redegørelser og korrektioner forud for det høringsmøde om enhedsraterne for 2016 for overflyvningstjenester, som blev holdt den 24. og 25. juni 2015 i medfør af artikel 9, stk. 1, i gennemførelsesforordning (EU) nr. 391/2013, samt korrektioner af enhedsraterne foretaget af medlemsstaterne efter senere kontakter med Kommissionen.
(7)

I betragtning af, at de pågældende enhedsrater for 2015 er baseret på præstationsplaner, der er vedtaget efter den 1. november i året forud for den anden referenceperiode, må det erindres, at forskellen i indtægterne i henhold til artikel 17, stk. 2, i gennemførelsesforordning (EU) nr. 391/2013 som følge af den midlertidige anvendelse af den oprindelige enhedsrate i 2015 skal fremføres til beregning af enhedsraten for 2016 —
(2)

Mange lande, herunder medlemsstaterne undtagen Republikken Østrig og Malta, er deltagere i konventionen. Republikken Østrig og Malta har udtrykt interesse for at blive deltagere i konventionen. Det er i Unionens interesse, at alle medlemsstater deltager i konventionen. Desuden tilskynder Unionen inden for rammerne af Unionens eksterne politik på det civilretlige område tredjelande til at tiltræde og ratificere konventionen.
(11)

Suspensionen af omfordelingen af 30 % af ansøgerne i et år er en tilstrækkelig og forholdsmæssig foranstaltning i forhold til situationen i Østrig. En forlængelse af fristen for omfordelingen af resten af ansøgerne i kvoten ud over den dato, der er anført i artikel 13, stk. 2, i afgørelse (EU) 2015/1601, vil ikke være berettiget. Det er afgørende, at omfordelingen fra Italien og Grækenland sker hurtigt og regelmæssigt indtil den 26. september 2017 for effektivt at støtte Italien og Grækenland, for så vidt angår den aktuelle nødsituation.
(1)

På samlingen den 20. januar 2014 besluttede Rådet at bemyndige Unionens højtstående repræsentant for udenrigsanliggender og sikkerhedspolitik (HR) til i henhold til artikel 37 i traktaten om Den Europæiske Union og i overensstemmelse med proceduren i artikel 218, stk. 3, i traktaten om Den Europæiske Unions funktionsmåde at indlede forhandlinger med henblik på at indgå en aftale mellem Republikken Albaniens ministerråd og Den Europæiske Union om informationssikkerhed.
(3)

I betragtning af at forslaget til ændringsbudget nr. 1 til det almindelige budget for 2016 skal vedtages omgående for at kunne dække de umiddelbare og presserende finansieringsbehov, der er opstået som følge af den massive tilstrømning af flygtninge og migranter til Unionen, er det, i overensstemmelse med artikel 3, stk. 3, i Rådets forretningsorden, berettiget at forkorte den frist på otte uger for information af de nationale parlamenter, der er fastsat i artikel 4 i protokol nr. 1 om de nationale parlamenters rolle i Den Europæiske Union —
(17)

I denne henseende opfylder Trinidad og Tobago efter alt at dømme ikke sin forpligtelse som havnestat til at træffe foranstaltninger, der tager sigte på at fremme en effektiv gennemførelse af de internationale bevarelses- og forvaltningsforanstaltninger, herunder havnestatskontrollen af dokumenter, redskaber eller fangster og forbuddet mod landing og omladning, hvis det er konstateret, at fangsten er taget på en måde, som svækker disse internationale bevarelses- og forvaltningsforanstaltningers virkning, jf. artikel 23 i UNFSA. Trinidad og Tobago efterlever tilsyneladende heller ikke anbefalingerne i punkt 24 i FAO's internationale handlingsplan om forebyggelse, afværgelse og standsning af ulovligt, urapporteret og ureguleret fiskeri (IPOA-IUU), hvori staterne opfordres til at sikre en grundig og effektiv kontrol af selve fiskeriet, landingen af fangsten og varernes endelige destination, og det samme gælder anbefalingerne i handlingsplanens punkt 71, hvori stater opfordres til at træffe foranstaltninger til at gøre deres markeder mere gennemskuelige for at sikre fisks og fiskevarers sporbarhed. Artikel 11 i FAO's adfærdskodeks for ansvarligt fiskeri, som indeholder en række anbefalinger for at sikre god praksis efter fangsten og ansvarlig international samhandel, efterleves heller ikke.